ഇതിഹാസകഥയിലെ രാജകുമാരന് ഋഷി കപൂറിനെ കുറിച്ച് ബൈജു ചന്ദ്രന് എഴുതിയ കുറിപ്പ് Trending ബൈജു ചന്ദ്രന് ഋഷി കപൂറിനെ കുറിച്ച് ഒരു വര്ഷം മുമ്ബ് ഡല്ഹി സ്കെച്ചസില് എഴുതിയ അല്പം നീണ്ട കുറിപ്പ് ഗുരുദത്തിന്റെ കാഗസ് കേ ഫൂലിനു ശേഷം ഇന്ത്യന് സിനിമയില് സ്വന്തം ജീവിതത്തിനു നേര്ക്ക് ക്യാമറ തിരിച്ചു പിടിക്കുന്ന കാഴ്ച നമ്മള് കാണുന്നതു രാജ് കപൂറിന്റെ മാസ്റ്റര് പീസായ മേരേ നാം ജോക്കറിലാണ്. കാലം തെറ്റിപ്പിറന്ന കലാസൃഷ്ടികളായിരുന്നു രണ്ടും. പ്രേക്ഷകര് നിഷ്കരുണം തള്ളിക്ക ളഞ്ഞ ആ ചിത്രങ്ങളുടെ ബ്രില്യന്സ് ലോകം തിരിച്ചറിഞ്ഞത് പതിറ്റാണ്ടുകള് പിന്നിട്ടപ്പോഴാണ്. ഗുരുദത്ത് പിന്നീട് സിനിമകളൊന്നും സംവിധാനം ചെയ്തില്ല. പ്രണയവും ജീവിതവും കയ്യില് നിന്നു വഴുതി താഴെ വീണുടഞ്ഞതോടെ ഒരുപിടി ഉറക്കഗുളികകളില് ജീവനൊടുക്കുകയായിരുന്നു. ജീവിത സര്വ്വസ്വമായിരുന്ന ആര് കെ സ്റ്റുഡിയോ മാര്വാടിക്ക് പണയം വെച്ചാണ് രാജ്കപൂര് തന്റെ സ്വപ്ന സിനിമ പൂര്ത്തിയാക്കിയത്. ജോക്കറിന് വേണ്ടി തര്പ്പണം ചെയ്ത ആറു വര്ഷങ്ങള്ക്കിടയില് തനിക്ക് ജരാനരകള് ബാധിക്കുന്നതും ചുറ്റുമുള്ള ലോകവും സിനിമയും കാണികളുമെല്ലാം മാറിയതും രാജ് അറിയുന്നുണ്ടായിരുന്നില്ല. ഒടുവില് എല്ലാം തകര്ന്നപ്പോഴാണ് വെളിപാടുണ്ടാകുന്നത്. രാജേഷ് ഖന്ന എന്ന പ്രതിഭാസത്തിനു ചുറ്റിനും ഭ്രമണം ചെയ്യുന്ന ഹിന്ദി സിനിമാലോകത്ത് തന്റെ യുഗം അവസാനിക്കുകയാണ് എന്ന ബോധോദയം. എനിക്ക് നിന്റെ മകനെ വേണം. ജീവിത പങ്കാളിയായ കൃഷ്ണയോടാണ് രാജ് അങ്ങനെ ആവശ്യപ്പെട്ടത്. ഭര്ത്താവിന്റെ ശക്തിയും ദൗര്ബല്യവും ഏറ്റവും നന്നായി അറിയുന്ന, അഞ്ചു മക്കളുടെ അമ്മ. അവരുടെ അവസാനത്തെ ആഭരണവും ഊരിക്കൊടുത്തപ്പോഴാണ് മേരേ നാം ജോക്കര് തീയേറ്ററുകളിലെത്തിയത്. നഷ്ടപ്പെട്ടതെല്ലാം എനിക്ക് തിരികെ നേടണം. എന്റെ സ്റ്റുഡിയോ, സ്വത്തുക്കള്... എന്റെ ആത്മ വിശ്വാസം... ഞാനാരാണെന്നു ലോകത്തിന് കാണിച്ചു കൊടുക്കണം. അതിന് ചിന്റുവിനെ നീ എനിക്ക് വിട്ടു തരണം. അതൊരു രാജ്കപൂര് ചിത്രത്തിലെ അതിഭാവുകത്വം നിറഞ്ഞ വൈകാരിക മുഹൂര്ത്തം പോലെയുണ്ടായിരുന്നു. ഭര്ത്താവിന്റെ, ലോകം മുഴുവന് പേരുകേട്ട പ്രണയങ്ങളോട് പോലും അരുത് പറഞ്ഞു ശീലിച്ചിട്ടില്ലാത്ത ആ കുലവധു ആയിരുന്നു ഇന്ത്യന് സിനിമയുടെ ഫസ്റ്റ് ഫാമിലി ആയ കപൂര് കുടുംബത്തിന്റെ താക്കോല് സൂക്ഷിപ്പുകാരി. കൃഷ്ണാ രാജ്കപൂര് അവരുടെ രണ്ടാമത്തെ പുത്രന് ചിന്റു എന്ന ഋഷി കപൂറിനെ അയാളുടെ അച്ഛന്റെ കൈകളില് ഏല്പ്പിച്ചു. മകനോട് അച്ഛന് ഒരു കാര്യം ഓര്മ്മിപ്പിക്കാനുണ്ടായിരുന്നു.ഞാന് പൊളിഞ്ഞു പാളീസായ ഒരു നിര്മ്മാതാവായിരിക്കാം. പക്ഷെ ഇപ്പോഴും ഒരുപാടാവശ്യക്കാരുള്ള ഒരു സംവിധായകനാണ് ഞാന്. ഋഷികപൂറിന് അതു നന്നായി അറിയാമായിരുന്നു. രാജ് കപൂറിന്റെ സിനിമയില് ചെറുതാണെങ്കില്പ്പോലും ഒരു വേഷം ആരുടേയും വലിയ സ്വപ്നമായിരുന്നു. കപൂര് കുടുംബത്തില് തന്നെ ഉണ്ടല്ലോആടിപ്പാടി അഭിനയിക്കാന് പ്രായവും ശരീരവും അനുവദിക്കാത്തത് കൊണ്ട് ഷമ്മി കപൂര് അഭിനയത്തില് നിന്നു വിട്ടു നില്ക്കുകയാണെങ്കിലും ഏതൊരു നിര്മ്മാതാവിന്റെയും സേഫ് ബെറ്റ് ആയി മാറിയ ശശികപൂറും കല് ആജ് ആര് കാലിലൂടെ താരപദവി നേടിയ ഡാബു എന്ന രണ്ധീര് കപൂറും.... പിന്നെ എന്തുകൊണ്ട് ഋഷി? അതിന്റെ മറുപടിയായിരുന്നു ബോബി. Teenagers love story എന്ന ടാഗ് ലൈനോടെ ഇന്ത്യയില് ആദ്യം പുറത്തു വന്ന സിനിമ. ശരിയാണ്, പതിനഞ്ചാം വയസ്സില് തന്നെ പ്രതിഭ തെളിയിച്ച നടനായിരുന്നു ഋഷി കപൂര്. സ്വന്തം അദ്ധ്യാപികയോട് മനസ്സില് നാമ്ബിട്ട പ്രണയം കലര്ന്ന ആരാധനയുടെയും ലൈംഗിക തൃഷ്ണയുടെയും ഇടയിലെ നേര്ത്ത നൂല്പ്പാലത്തിലൂടെ സംഭ്രാന്തിയോടെ സഞ്ചരിക്കുന്ന,മേരാ നാം ജോക്കറിലെ രാജു , ഋഷിക്ക് നേടിക്കൊടുത്തത് മികച്ച ബാലനടനുള്ള ദേശീയ പുരസ്കാരമാണ്. കൗമാര പ്രണയ കാമനകളെയും അഭിലാഷഭംഗങ്ങളെയും അത്രമേല് അനുഭവതീവ്രതയോടെ ആവിഷ്കരിക്കുമ്ബോള് റഫറന്സ് ആയി ഒന്നും അന്നുണ്ടായിരുന്നില്ല എന്നുകൂടി ഓര്ക്കണം. സമ്മര് ഓഫ് 42 പുറത്തിറങ്ങുന്നത് പിന്നെയും രണ്ടു വര്ഷം കഴിഞ്ഞാണ്. ആരാധന എന്ന ഒരൊറ്റ ചിത്രത്തിലൂടെ ഇന്ത്യ യിലെ ആദ്യത്തെ സൂപ്പര് താരമെന്ന പദവി നേടിയ രാജേഷ് ഖന്ന ഓരോ ചിത്രത്തിലും ഒരേ മാനറിസങ്ങള് ആവര്ത്തിച്ചുകൊണ്ട് കടുത്ത ആരാധകരെ പോലും മടുപ്പിച്ചു തുടങ്ങിയിരുന്നു. കിതച്ചു തുടങ്ങിയിരുന്ന ആ കുതിരയെ പിടിച്ചു കെട്ടാന് കഷ്ടിച്ച് കൗമാരപ്രായം പിന്നിട്ട ഋഷിക്ക് സാധിക്കും എന്ന രാജിന്റെ സിക്സ്ത് സെന്സ്.. .പഴയ ചങ്ങാതി ചുനിലാല് കപാഡിയയുടെ പതിനഞ്ചുകാരിയായ മകള് നായികയായതി ന്റെ പിന്നിലും അതേ ആറാം ഇന്ദ്രിയം തന്നെ... അതു ഫലം കണ്ടു. ആവാരക്കും ശ്രീ 420നും ശേഷമുള്ള രാജ് കപൂര് കെ എ അബ്ബാസ് കൂട്ടുകെട്ടിന്റെ ഏറ്റവും വലിയ വിജയം പിറന്നു. ഇന്ത്യന് സിനിമയിലെ ആദ്യത്തെ കൗമാര പ്രണയേതിഹാസമായ ബോബി പുതിയ നായകന്റെ വരവ് മാത്രമല്ല വിളിച്ചറിയിച്ചത് രാജ് കപൂര് എന്ന അതികായന്റെ തിരിച്ചു വരവ് കൂടിയായിരുന്നു. ഇതിഹാസ കഥയില് സ്വന്തം പ്രണയസാമ്രാജ്യം വീണ്ടെടുക്കാന് മകന് പൂരുവിന്റെ യൗവനം കടം കൊണ്ട യയാതിയെ പോലെ രാജ്കപൂറിനു സിനിമയിലെ നഷ്ടസാമ്രാജ്യം തിരികെ നേടാന് ഋഷിയുടെ യുവത്വം നിമിത്തമാക്കുകയായിരുന്നു. സൂപ്പര് സ്റ്റാറിന്റെ സിംഹാസനം അമിതാബ് ബച്ചന് എന്ന ക്ഷുഭിത യൗവനം കയ്യേറിയതും അജാത ശത്രുവായി നെടുനാള് വാണതുമാണ് ചരിത്രമായി പില്ക്കാല തലമുറയുടെ മുന്പിലുള്ളത്. ബോബിക്കു ശേഷമുള്ള ചരിത്രം പക്ഷെ ഋഷി കപൂറിന് കൂടി അവകാശപ്പെട്ടതാണ്.റഫൂ ചക്കര്, ഖേല് ഖേല് മേം, സഹ്റീല ഇന്സാന്, കഭി കഭി, ബാറൂദ്, ഹം കിസീസേ കം നഹീന്, കര്ഴ്സ്....എഴുപതുകളിലെയും എണ്പതുകളിലെയും യുവത്വം തുളുമ്ബുന്ന പ്രണയ നായകനായി ഋഷി വെള്ളിത്തിര നിറഞ്ഞു നിന്നു. ബോബി ക്ക് തൊട്ടു പിന്നാലെ രാജേഷ് ഖന്നയെ വരിച്ചു ഡിംപ്ള് സിനിമ വിട്ടപ്പോള് നീതു സിങ്ങു മായി ചേര്ന്ന് ഹിറ്റുകളുടെ പരമ്ബര ഒരുക്കി. കാക്കായെ ഉപേക്ഷിച്ചു ഡിംപ്ള് മടങ്ങിയെത്തിയപ്പോള് രമേശ് സിപ്പി യുടെ സാഗറി ലൂടെ രണ്ടുപേരും ആ പഴയ മാജിക് ആവര്ത്തിച്ചു. ഒരേ സമയം ആന്ഗ്രി യങ് മാനും കോമഡി ഹീറോയുമായി പേരെടുത്ത അമിതാബിനോടൊപ്പം അഭിനയിക്കുമ്ബോള് തമാശ രംഗങ്ങളില് പലപ്പോഴും മികച്ചു നിന്നത് ഋഷി ആയിരുന്നു.ഗാന രംഗങ്ങളില് അഭിനയിക്കുമ്ബോഴുള്ള അനായാസത ഋഷിക്ക് ജന്മസിദ്ധമായിരുന്നു. എന്നാല് മേം ഷായര് തോ നഹിം ... പാടി അഭിനയിച്ചു തുടങ്ങിയ ഋഷി ഒരിക്കലും പാടി അഭിനയിക്കുന്നതില് ഉസ്താദു മാരായ രാജിനെയോ ഷമ്മിയെയോ അനുകരിച്ചില്ല.പര്ദ്ദാ യെ പര്ദ്ദായും ദര്ദേ ദില് ദര്ദേ ജിഗറും ഡഫ്ലെ വാലേ യും ഖുല്ലം ഖുല്ലായും ഓ ഹന്സിനിയും ബച്നാ ഓ ഹസീനയും ഓം ശാന്തി ഓമും.... ഓരോ ഗാനരംഗവും ഓരോ ദൃശ്യാനുഭവങ്ങളായിരുന്നു. ബോബി യില് നിന്ന് ദൂസ്രാ ആദ്മിയിലേക്ക് എത്തുമ്ബോഴേക്കും ഋഷികപൂറിലെ നടന് ചോക്ലേറ്റ് ബോയ് പരിവേഷം ഭേദിച്ച് പുറത്തുകടന്നിരുനന്നു. കഴ്സിലും പ്രേം രോഗിലും ഏക് ഛദ്ദര് മലിസിയിലും ചാന്ദ്നിയിലും ദാമിനിയിലുമെല്ലാം കണ്ടത് അഭിനയത്തിന്റെ കപൂര് സ്കൂളില് നിന്ന് വഴി മാറി നടക്കാനുള്ള വിജയം കണ്ട ശ്രമങ്ങളാ ണ്. പരാജയപ്പെട്ടു പോയത് പക്ഷെ സംവിധായകന്റെ വേഷമണി ഞ്ഞപ്പോഴായിരുന്നു. ഒരു ശരാശരി ഹിന്ദി ചിത്രത്തിന് അപ്പുറത്തേക്കുയരാന് ആ അബ് ലോട്ട് ചലേ 1999ക്കായില്ല. ആഗ്എന്ന ചിത്രമെടുത്തുകൊണ്ട് 1948ല് രാജ് കപൂര് സ്ഥാപിച്ച ആര് കെ ഫിലിംസ് എന്ന വിഖ്യാത ബാനറിന്റെ ഹംസഗാനമായി മാറി അത്. അഭിനയജീവിതത്തിലെ ഇടവേളക്കു ശേഷമുള്ള രണ്ടാം പകുതിയിലാണ് ഋഷികപൂര് നമ്മെ ഞെട്ടിച്ചു കളഞ്ഞത്. സ്വന്തം രക്തമായ രണ്ബീര് കപൂറും അനന്തരവള് കരീന കപൂറുമടങ്ങുന്ന പോസ്റ്റ് മോഡേണ് തലമുറ അഭിനയത്തിന്റെയും ആഖ്യാനസമ്ബ്രദായ ത്തിന്റെയുമെല്ലാം വ്യാകരണമഴിച്ചുപണിയുകയായിരുന്നു അപ്പോള്.ലക്ക് ബൈ ചാന്സ്, ദോ ദൂനി ചാര് ,ഡല്ഹി 6, ലവ് ആജ് കല്, മുള്ക്,അഗ്നീപഥ്, ഔരംഗസിബ്, കപൂര് ആന്ഡ് സണ്സ്....ഏറ്റവും ഒടുവില് വന്ന ദി ബോഡി വരെ. അച്ഛനും അപ്പൂപ്പനും ഗ്രാമീണനും നഗരവാസിയും മധ്യവര്ത്തിയും പണക്കാരനും ശുദ്ധനും കൊടും ക്രൂരനും... പ്രേക്ഷകരെ രസിപ്പിക്കുകയുംചിരിപ്പിക്കുകയും കരയിപ്പിക്കുകയുമൊക്കെ ചെയ്ത പലതരം മനുഷ്യര്. കറുപ്പും വെളുപ്പുമല്ലാത്ത ചാര നിറത്തിലുള്ള കഥാപാത്രങ്ങളുടെ സങ്കീര്ണതകളും ആന്തരിക സംഘര്ഷങ്ങളും ആയാസ രഹിതമായി പകര്ന്നാടിയ ഋഷി പുതുതലമുറ സംവിധായകരുടെ പ്രിയപ്പെട്ട അഭിനേതാവായി.പൃഥ്വി രാജ് മുതല് രാജീവ് വരെയുള്ള മറ്റ് കപൂര്മാര്ക്കൊന്നും ഇല്ലാതെ പോയ ഒന്നായിരുന്നു മാനറിസത്തിന്റെ വേലിക്കെട്ടുകള് ഭേദിച്ച് കഥാപാത്രത്തിന്റെ ആത്മാവിലേക്ക് കൂടുമാറാനുള്ള ഈ സിദ്ധി. സിനിമയുടെ ഇന്നലെകളിലെ പ്രതീകഭംഗി നിറഞ്ഞ ആര് കെ സ്റ്റുഡിയോ, കപൂര് കുടുംബം കയ്യൊഴിഞ്ഞത് അടുത്തകാലത്താണ്. പഴയ ബോംബെ നഗരത്തിന്റെ ലാന്ഡ് മാര്ക്കുകളില് ഒന്നായ ചെമ്ബൂരിലെ സ്റ്റുഡിയോയുടെ ഒരു ഭാഗം ഒരു ദുശ്ശകുനം പോലെ കത്തി നശിച്ചത് അതിന് കുറച്ചുനാളുകള്ക്കു മുന്പായിരുന്നു. അതുകഴിഞ്ഞ് ഏതാനും മാസങ്ങള്ക്കകം കൃഷ്ണ രാജ്കപൂര് വിടപറഞ്ഞു. വൈകാതെ ശശികപൂറും.ഷമ്മിയുടെ വേര്പാട് കുറച്ചു വര്ഷങ്ങള്ക്കു മുന്പുണ്ടായി.ഋഷിയുടെ മൂത്ത സഹോദരിയായ ഋതുനന്ദയും ഇളയ സഹോദരന് രാജീവ് കപൂറും അന്തരിച്ചത് ഈയടുത്ത നാളുകളിലാണ്.ഒരു കാലത്ത് ഇന്ത്യന് സിനിമ അടക്കിവാണ ഒരു സാമ്രാജ്യം പതുക്കെപ്പതുക്കെ അസ്തമയത്തിലേക്ക് നടന്നടുത്തുകൊണ്ടിരിക്കുകയാണ്... പ്രണയാര്ദ്രമായ ഒരു ചലച്ചിത്ര കാലത്തിലെ രാജകുമാരന്,അതായിരുന്നു അറുപത്തിയെട്ടാം വയസ്സില് കാലത്തിന്റെ തിരശീലയ്ക്കുള്ളിലേക്ക് നടന്നുമറഞ്ഞ ഋഷി രാജ്കപൂര്. English Summary : baiju chandrans fb post about rishi kapoor